Изх. № РД-10-8/14.02.2020г.

**П О К А Н А**

На основание чл. 56а, ал. 4, т. 2 от Правилник за прилагане на Закона за собствеността и ползването на земеделските земи (обн. ДВ бр. 34 от 30.04.1991г., изм. и доп. ДВ, бр. 100 от 20.12.2019 г.), Областна дирекция «Земеделие» гр. Хасково с адрес: гр. Хасково, пл. «Свобода» № 5, организира избор за оценители на недвижими имоти, вписани в регистъра на независимите оценители и притежаващи сертификат за оценителска правоспособност на недвижими имоти, за изготвяне на пазарни оценки на земите по чл. 27, ал. 6 от Закона за собствеността и ползването на земеделските земи (ЗСПЗЗ).

**УВАЖАЕМИ ГОСПОЖИ И ГОСПОДА,**

Областна дирекция «Земеделие» гр. Хасково кани оценителите на недвижими имоти, вписани в регистъра на независимите оценители и притежаващи сертификат за оценителска правоспособност на недвижими имоти, да представят оферти за изготвяне на пазарни оценки на земите по чл. 27, ал. 6 от ЗСПЗЗ.

Офертите се приемат в сградата на Областна дирекция «Земеделие» гр. Хасково, пл. «Свобода» № 5, ет. 3, стая 80 – деловодство, всеки работен ден от 9,00 часа до 17,30 часа от 17.02.2020г. до 28.02.2020г. включително.

**Офертите да се представят в запечатан непрозрачен плик и да съдържат:**

▪ Представяне на кандидата, адрес за кореспонденция, телефон, имейл за контакт;

▪ Сертификат за оценителска правоспособност на недвижими имоти, издаден от Камарата на независимите оценители;

▪ Описание на използвани методи за определяне стойността на земята;

▪ Ценова оферта за изготвяне на 1 (един) брой оценка на имот;

▪ Срок за изготвяне на оценката.

Критерии за избор на изпълнител за извършване на оценки ще бъдат оферираната сума за плащане на извършена оценка и срока за изготвянето й.

**ДОПЪЛНИТЕЛНА ИНФОРМАЦИЯ:**

Плащането ще се извършва с платежно нареждане по банков път, в лева, след предаване на оценките и представяне на оригинална фактура от изпълнителя. Срок на валидност на офертите - не по-малко от 60 (шестдесет) календарни дни от датата, определена за краен срок за получаване на офертите.

ВЕНЕЛИН АСЕНОВ /подпис/

*Директор ОД “Земеделие” Хасково*